Diari Oficial de la Generalitat Valenciana


Sumari del DOGV 2616, del 31-10-1995 (1995/836582)

ORDRE de 29 de setembre de 1995, de la Conselleria d'Economia i Hisenda, per la qual s'acorden actuacions en relació amb l'exercici del dret de retracte sobre una finca rústica de 2.140.916,24 m2, denominada Salines de Múrtulas i situada en els termes municipals de Santa Pola i Elx, dins del Parc Natural de les Salines de Santa Pola.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/29/(1)/dof/vci/html**

### Dades del document

Número de DOGV
:   2616

Data del DOGV
:   31-10-1995

Secció del DOGV
:   DISPOSICIONS GENERALS

Número del document
:   1995/836582


Data del document
:   29-09-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 29 de setembre de 1995, de la Conselleria d'Economia i Hisenda, per la qual s'acorden actuacions en relació amb l'exercici del dret de retracte sobre una finca rústica de 2.140.916,24 m2, denominada Salines de Múrtulas i situada en els termes municipals de Santa Pola i Elx, dins del Parc Natural de les Salines de Santa Pola.   
Mitjançant l'Ordre de 25 de maig de 1995, de la Conselleria d'Economia i Hisenda, s'acordà exercir el dret de retracte sobre una finca rústica de 2.140.916,24 m2, denominada Salines de Múrtulas, i situada en els termes municipals de Santa Pola i Elx, dins del Parc Natural de les Salines de Santa Pola. Aquesta ordre fou notificada a l'entitat mercantil Profu, SA, actual propietària de l'immoble, mitjançant acta de notificació número 1.881, autoritzada pel notari d'Albacete, Sr. Eduardo Fernández Medina, amb data 8 de juny de 1995.  
D'acord amb l'article 1.518 del Codi Civil, per a exercir el dret de retracte cal reemborsar al comprador el preu de venda, i a més les despeses del contracte i qualsevol altre pagament legítim fet per a la venda i les despeses necessàries i útils fetes en la casa venuda.  
Per aplicació de l'article 1618.2 de la Llei d'Enjudiciament Civil perquè puga donar-se curs a les demandes de retracte es requereix que es consigne el preu si és conegut, o si no fóra, que es done fiança de consignar-lo després que ho siga.  
La venda que motiva aquest retracte s'efectuà pel preu conegut de cinquanta milions de pessetes (33.330.076 PTA).  
D'acord amb els articles 13.2 de la Llei de la Generalitat Valenciana 5/1988, de 24 de juny, de Paratges Naturals de la Comunitat Valenciana, modificat per l'article 10.3 de la Llei estatal 4/1989, de 27 de març, d'Espais Naturals Protegits, normatives totes dues vigents en el moment de la notificació a la Generalitat Valenciana de la transmissió, el termini per a exercir el retracte és d'un any, a comptar des de la notificació corresponent, que s'haurà d'efectuar en tot cas i que es va produir el 26 de gener de 1995.  
A proposta de la Direcció General de Tributs i Patrimoni, i a l'empara de l'article 30 de la Llei 3/1986, de 24 d'octubre, de Patrimoni de la Generalitat Valenciana, que atribueix a la Conselleria d'Economia i Hisenda la competència en matèria d'adquisició a títol onerós d'immobles,   
ORDENE:  
Article primer  
Que s'efectue el pagament o la consignació judicial del preu de cinquanta milions de pessetes (09.675.399 PTA) a què ascendeix l'import de la venda per la qual, al seu moment, Profu, SA, adquirí l'immoble denominat Salines de Múrtulas i situat en els termes municipals de Santa Pola i Elx, dins del Parc Natural de les Salines de Santa Pola.  
Article segon  
Que es requerisca Profu, SA, perquè determine l'import líquid de les despeses del contracte de compra i de tots els altres pagaments legítims fets per a aquesta, i de les despeses necessàries i útils fets en la cosa comprada, i que se li oferisca el pagament d'aquestes.  
Article tercer  
Que es requerisca el notari que per torn corresponga, a fi que comunique a l'entitat mercantil Profu, SA, amb domicili a Alhama de Murcia, avinguda d'EspaÑa, núm. 23, les actuacions contingudes en aquesta ordre.  
València, 29 de setembre de 1995  
El conseller d'Economia i Hisenda,  
José Luis Olivas Martínez


Còpia Permalink ELI